ผลผ่าชันสูตรช่วงช่วง หัวใจล้มเหลว สวนสัตว์แถลง
 ประกันให้ 15 ล้าน ลุ้นชดเชยจีน,สวนสัตว์เชียงใหม่แถลงผลชันสูตรสาเหตุการตายของแพนด้า ช่วงช่วง เกิดจากภาวะหัวใจล้มเหลว ส่งผลให้อวัยวะภายในร่างกายขาดออกซิเจนจนเสียชีวิต ภาวะทางโภชนาการอยู่ในเกณฑ์ดี ไม่พบบาดแผลภายนอก ไม่พบสิ่งแปลกปลอมในหลอดลม ฝ่ายไทยเตรียมชดเชยการตายของช่วงช่วงโดยเร็ว พร้อมดูแลแพนด้า หลินฮุ่ย ให้ดีที่สุด ผอ.สวนสัตว์เชียงใหม่ ประสานฝ่ายจีนเป็นผู้ให้ข่าวก่อน เนื้อหาเดียวกันตามข้อตกลง ยอมรับผลชันสูตรทำให้สบายใจในระดับหนึ่ง,ในที่สุดก็ทราบผลการชันสูตรหาสาเหตุการเสียชีวิตของแพนด้า ,ช่วงช่วง, อายุ 19 ปี ขวัญใจชาวไทยที่ตายอย่างกะทันหันภายในส่วนจัดแสดงแพนด้าในประเทศไทย สวนสัตว์เชียงใหม่ เมื่อช่วงเย็นวันที่ 16 ก.ย. หลังจากทางการจีนส่งผู้เชี่ยวชาญ 5 คนมาร่วมกับทีมสัตวแพทย์ไทยผ่าพิสูจน์ซากแพนด้าช่วงช่วง ยืนยันสาเหตุจากหัวใจล้มเหลว โดยเมื่อเวลา 16.30 น. วันที่ 8 ต.ค. สวนสัตว์เชียงใหม่ออกแถลงการณ์แจ้งสาเหตุการเสียชีวิตของแพนด้าช่วงช่วง ข้อความว่า แพนด้าเพศผู้ ชื่อช่วงช่วง ในประเทศไทย เสียชีวิตในวันที่ 16 กันยายน 2562 ณ สวนสัตว์เชียงใหม่ สมาคมอนุรักษ์สัตว์ป่าแห่งสาธารณรัฐประชาชนจีนได้ส่งคณะผู้เชี่ยวชาญมายังประเทศไทยอย่างเร่งด่วน เพื่อสืบหาสาเหตุการเสียชีวิตโดยทันที ผ่านการชันสูตรและวินิจฉัยโรคของคณะผู้เชี่ยวชาญไทย-จีน,พบว่าภาวะทางโภชนาการของแพนด้าช่วงช่วง อยู่ในเกณฑ์ดี ไม่พบบาดแผลภายนอก ไม่พบสิ่งแปลกปลอมในหลอดลม สาเหตุการเสียชีวิตเนื่องมาจากภาวะหัวใจล้มเหลว ส่งผลให้อวัยวะภายในทั่วร่างกายขาดออกซิเจนเป็นเหตุให้เสียชีวิต ลำดับต่อไปทั้งฝ่ายไทย-จีน จะดำเนินการจัดการเรื่องที่เกี่ยวข้องภายหลังตาม ความตกลงระหว่างองค์การสวนสัตว์ในพระบรมราชูปถัมภ์และสมาคมอนุรักษ์สัตว์ป่าจีนแห่งสาธารณรัฐประชาชนจีน ทั้งนี้ ฝ่ายไทยจะดำเนินการชดเชยสำหรับการเสียชีวิตของแพนด้าช่วงช่วงโดยเร็วที่สุด ในขณะเดียวกันจะดำเนินการเรื่องการดูแลแพนด้าหลินฮุ่ยให้ดีที่สุดต่อไป อนึ่ง สำหรับการให้ข้อมูลข่าวสารทางฝ่ายจีนจะแจ้งผ่านช่องทางเว็บไซต์ที่เป็นทางการ ส่วนฝ่ายไทยจะแจ้งผ่านเว็บไซต์ขององค์การสวนสัตว์ และสวนสัตว์เชียงใหม่ในวันเดียวกันของทั้งสองฝ่าย,ต่อมาผู้สื่อข่าวติดต่อไปยังนายวุฒิชัย ม่วงมัน ผอ.สวนสัตว์เชียงใหม่ เพื่อขอคำยืนยันเรื่องนี้ นายวุฒิชัยกล่าวว่า เอกสารที่สวนสัตว์เชียงใหม่ส่งไปให้สื่อมวลชนทางกลุ่มไลน์ของสวนสัตว์เชียงใหม่เป็นเรื่องจริง เพราะตนได้ประสานงานเรื่องนี้กับฝ่ายจีนแล้ว ทางจีนจะเป็นผู้ออกข่าวในประเทศของเขาก่อน โดยออกข่าวในเวลา 16.00 น. ของวันที่ 8 ต.ค. ส่วนของฝ่ายเราจึงได้ออกข่าวในเวลา 16.30 น. เป็นเนื้อข่าวเดียวกันตามข้อตกลงที่มีให้กันไว้ ส่วนความคืบหน้าต่างๆของเรื่องนี้จะให้ฝ่ายจีนเป็นผู้ให้ข่าวก่อน อย่างไรก็ตาม เรื่องนี้ผลออกมาสร้างความสบายใจให้ทางฝ่ายไทยได้ในระดับหนึ่ง,ผู้สื่อข่าวรายงานเพิ่มเติมว่า ตามสัญญาข้อตกลงที่ทำระหว่างฝ่ายจีนและไทยในการดูแลแพนด้า โดยเฉพาะเรื่องค่าชดเชยในการเสียชีวิตของแพนด้าระบุว่า หากแพนด้าตายจากการเลี้ยงดูไม่ดี จะต้องเสียค่าชดเชยจำนวน 1 ล้านเหรียญสหรัฐฯ แต่หากเป็นการตายตามธรรมชาติและเลี้ยงดูอย่างดีก็อาจจะไม่ต้องเสียค่าชดเชย แต่เรื่องนี้ยังไม่มีใครพูดถึงต้องรอคำตอบจากฝ่ายจีนก่อน แต่ที่ผ่านมาบริษัททิพยประกันภัยที่รับประกันให้ความคุ้มครองทั้งแพนด้าช่วงช่วงและหลินฮุ่ย ที่เสียชีวิตทุกกรณีจะได้ทุนประกันตัวละ 15 ล้านบาท บริษัททิพยประกันภัยได้จ่ายเงินให้สวนสัตว์เชียงใหม่แล้ว
สวนสัตว์เชียงใหม่แถลงผลชันสูตรสาเหตุการตายของแพนด้า ช่วงช่วง เกิดจากภาวะหัวใจล้มเหลว ส่งผลให้อวัยวะภายในร่างกายขาดออกซิเจนจนเสียชีวิต ภาวะทางโภชนาการอยู่ในเกณฑ์ดี ไม่พบบาดแผลภายนอก
ช่วงช่วง,ช่วงช่วงตาย,หมีแพนด้า,แพนด้า,สวนสัตว์เชียงใหม่,ข่าวหน้า1,ข่าวทั่วไป